CELEX: 32012R0920
Language: el
Date: 2012-10-04 00:00:00
Title: Εκτελεστικός κανονισμός (ΕΕ) αριθ. 920/2012 της Επιτροπής, της 4ης Οκτωβρίου 2012 , περί απαγόρευσης των αλιευτικών δραστηριοτήτων από παραγαδιάρικα που φέρουν σημαία Κύπρου ή είναι νηολογημένα στην Κύπρο, τα οποία αλιεύουν ερυθρό τόνο στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο Θάλασσα

9.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 274/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 920/2012 ΤΗΣ ΕΠΙΤΡΟΠΉΣ
   της 4ης Οκτωβρίου 2012
   περί απαγόρευσης των αλιευτικών δραστηριοτήτων από παραγαδιάρικα που φέρουν σημαία Κύπρου ή είναι νηολογημένα στην Κύπρο, τα οποία αλιεύουν ερυθρό τόνο στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο Θάλασσα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1) και ιδίως το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 44/2012 του Συμβουλίου, της 17ης Ιανουαρίου 2012, για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνιών (2), καθορίζει την ποσότητα ερυθρού τόνου που μπορεί να αλιευθεί το 2012 στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο από αλιευτικά σκάφη της Ευρωπαϊκής Ένωσης.
            
         
               (2)
            
            
               Ο κανονισμός (ΕΚ) αριθ. 302/2009 του Συμβουλίου, της 6ης Απριλίου 2009, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2000 και την κατάργηση του κανονισμού (ΕΚ) αριθ. 1559/2007 (3), απαιτεί από τα κράτη μέλη να ενημερώνουν την Επιτροπή για τις ατομικές ποσοστώσεις που κατανέμουν στα αλιευτικά τους σκάφη άνω των 24 μέτρων και όσον αφορά τα σκάφη αλίευσης κάτω των 24 μέτρων, τουλάχιστον για την ποσόστωση που χορηγείται σε οργανώσεις παραγωγών ή σε ομάδες σκαφών που αλιεύουν με τα ίδια εργαλεία.
            
         
               (3)
            
            
               Η κοινή αλιευτική πολιτική έχει καταρτιστεί έτσι ώστε να εξασφαλίζεται η μακροπρόθεσμη βιωσιμότητα του αλιευτικού κλάδου, μέσω της βιώσιμης εκμετάλλευσης των έμβιων υδρόβιων πόρων με βάση την προληπτική προσέγγιση.
            
         
               (4)
            
            
               Σύμφωνα με το άρθρο 36 παράγραφος 2 του κανονισμού (ΕΚ) αριθ. 1224/2009 η Επιτροπή, όταν διαπιστώσει, με βάση τις πληροφορίες που υπέβαλαν τα κράτη μέλη ή τις πληροφορίες που έχει στην κατοχή της, ότι οι αλιευτικές δυνατότητες τις οποίες διαθέτει η Ευρωπαϊκή Ένωση, ένα κράτος μέλος ή ομάδα κρατών μελών θεωρείται ότι έχουν εξαντληθεί για ένα ή περισσότερα εργαλεία ή στόλους, ενημερώνει σχετικά τα ενδιαφερόμενα κράτη μέλη και απαγορεύει τις αλιευτικές δραστηριότητες στις αντίστοιχες περιοχές, με τα αντίστοιχα εργαλεία, για τα αποθέματα, την ομάδα αποθεμάτων ή για τους στόλους που συμμετέχουν στις συγκεκριμένες αλιευτικές δραστηριότητες.
            
         
               (5)
            
            
               Οι πληροφορίες που έχει στην κατοχή της η Επιτροπή δείχνουν ότι, για τον ερυθρό τόνο στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο, οι αλιευτικές δυνατότητες οι οποίες έχουν διατεθεί σε παραγαδιάρικα που φέρουν σημαία Κύπρου ή είναι νηολογημένα στην Κύπρο έχουν εξαντληθεί.
            
         
               (6)
            
            
               Στις 22 Αυγούστου 2012 η Κύπρος πληροφόρησε την Επιτροπή ότι είχε επιβάλει απαγόρευση αλιευτικών δραστηριοτήτων στα παραγαδιάρικα της χώρας που ασχολούνται με την αλιεία ερυθρού τόνου το 2012. Στις 5 Σεπτεμβρίου η Κύπρος πληροφόρησε την Επιτροπή ότι η εν λόγω απαγόρευση ίσχυε από ώρα 09:39 της 22ας Αυγούστου 2012.
            
         
               (7)
            
            
               Με την επιφύλαξη των προαναφερόμενων μέτρων που έλαβε η Κύπρος, είναι αναγκαίο να επιβεβαιώσει η Επιτροπή την απαγόρευση αλιείας ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ, και στη Μεσόγειο Θάλασσα, από τις 22 Αυγούστου 2012 και ώρα 09:39 για τα παραγαδιάρικα που φέρουν σημαία Κύπρου ή είναι νηολογημένα στην Κύπρο,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αλιεία ερυθρού τόνου στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο από παραγαδιάρικα που φέρουν σημαία Κύπρου ή είναι νηολογημένα στην Κύπρο απαγορεύεται από τις 22 Αυγούστου 2012 και ώρα 09:39 το αργότερο.
   Απαγορεύεται επίσης η διατήρηση επί του σκάφους, η τοποθέτηση σε κλωβούς για πάχυνση ή εκτροφή, η μεταφόρτωση και η εκφόρτωση του εν λόγω αποθέματος που έχει αλιευθεί από τα σκάφη αυτά μετά την εν λόγω ημερομηνία.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Οκτωβρίου 2012.
      
         
            Για την Επιτροπή, εξ ονόματος του Προέδρου,
         Μαρία ΔΑΜΑΝΆΚΗ
         
            Μέλος της Επιτροπής
         
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 25 της 27.1.2012, σ. 55.
   
      (3)  ΕΕ L 96 της 15.4.2009, σ. 1.